Prawa rjaponka

Prawa rjaponka (Valerianella locusta) je rostlina ze swójby bałdrijanowych rostlinow (Valerianaceae). Dalše serbske mjeno je solotwička.

 Wopis 
Prawa rjaponka je jednolětna rostlina, kotraž docpěwa wysokosć wot 5 hač 15 cm.

Łopjenowa rozeta ma łopatkojte łopjena z dołhosć wot 2 hač 7 cm.

 Łopjena 
Łopjena su přećiwostejne. Hornje łopjena su lancetojte.

 Kćenja 
Kćěje wot apryla hač meje. Kćenja su běłe abo blědolila, likojte, docpěwaja dołhosć wot 3 mm a sedźa na wjacekróć rozhałuzowanych stołpikach w hłójčkojtych skupinach. Króna je pjećkónčkowa.

 Płody 
Płód je wopłonjeny, kulojty, krótko přikónčeny a hładki. 

 Stejnišćo 
Rosće na rolach, njewobdźěłanych polach, winicach, pućowych a nadróžnych kromach. Preferuje čerstwe, pěskojte hač hlinjane pódy.

 Rozšěrjenje 
W južnej Němskej rostlina je wot młódšeho kamjentneje doby dopokazana.

 Wužiwanje 
Rostlina so jako solotejowa rostlina plahuje.

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 370   
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 218 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija:Bałdrijanowe rostliny